CELEX: 32016D2380
Language: el
Date: 2016-12-13 00:00:00
Title: Απόφαση (ΚΕΠΠΑ) 2016/2380 της Επιτροπής Πολιτικής και Ασφάλειας, της 13ης Δεκεμβρίου 2016, σχετικά με την παράταση της θητείας του αρχηγού αποστολής της αποστολής επιτήρησης της Ευρωπαϊκής Ένωσης στη Γεωργία (EUMM Georgia) (EUMM GEORGIA/1/2016)

23.12.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 352/57
            
         ΑΠΌΦΑΣΗ (ΚΕΠΠΑ) 2016/2380 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ
   της 13ης Δεκεμβρίου 2016
   σχετικά με την παράταση της θητείας του αρχηγού αποστολής της αποστολής επιτήρησης της Ευρωπαϊκής Ένωσης στη Γεωργία (EUMM Georgia) (EUMM GEORGIA/1/2016)
   H ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 38 τρίτο εδάφιο,
   Έχοντας υπόψη την απόφαση 2010/452/ΚΕΠΠΑ του Συμβουλίου, της 12ης Αυγούστου 2010, σχετικά με την αποστολή επιτήρησης της Ευρωπαϊκής Ένωσης στη Γεωργία, EUMM Georgia (1), και ιδίως το άρθρο 10 παράγραφος 1,
   Εκτιμώντας τα ακόλουθα:
   
               (1)
            
            
               Σύμφωνα με την απόφαση 2010/452/ΚΕΠΠΑ, η Επιτροπή Πολιτικής και Ασφάλειας (ΕΠΑ) εξουσιοδοτείται, κατ' εφαρμογή του άρθρου 38 τρίτο εδάφιο της Συνθήκης, να λαμβάνει τις σχετικές αποφάσεις που αφορούν τον πολιτικό έλεγχο και τη στρατηγική διεύθυνση της αποστολής επιτήρησης της Ευρωπαϊκής Ένωσης στη Γεωργία (EUMM Georgia), συμπεριλαμβανομένης της απόφασης διορισμού αρχηγού αποστολής.
            
         
               (2)
            
            
               Στις 19 Δεκεμβρίου 2014, η ΕΠΑ εξέδωσε την απόφαση EUMM GEORGIA/1/2014 (2), για τον διορισμό του κ. Kęstutis JANKAUSKAS ως αρχηγού αποστολής της EUMM Georgia, από τις 15 Δεκεμβρίου 2014 έως τις 14 Δεκεμβρίου 2015.
            
         
               (3)
            
            
               Στις 13 Νοεμβρίου 2015, η ΕΠΑ εξέδωσε την απόφαση (ΚΕΠΠΑ) 2015/2200 (EUMM Georgia/1/2015) (3) για την παράταση της θητείας του αρχηγού αποστολής EUMM Georgia από τις 15 Δεκεμβρίου 2015 έως τις 14 Δεκεμβρίου 2016.
            
         
               (4)
            
            
               Στις 12 Δεκεμβρίου 2016 το Συμβούλιο εξέδωσε την απόφαση (ΚΕΠΠΑ) 2016/2238 (4), διά της οποίας παρατείνεται η εντολή της EUMM Georgia από τις 15 Δεκεμβρίου 2016 έως τις 14 Δεκεμβρίου 2018.
            
         
               (5)
            
            
               Η Ύπατη Εκπρόσωπος της Ένωσης για θέματα εξωτερικής πολιτικής και πολιτικής ασφαλείας πρότεινε την παράταση της θητείας του κ. Kęstutis JANKAUSKAS, ως αρχηγού αποστολής της EUMM Georgia, από τις 15 Δεκεμβρίου 2016 έως τις 14 Δεκεμβρίου 2017,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η θητεία του κ. Kęstutis JANKAUSKAS ως αρχηγού αποστολής της EUMM Georgia παρατείνεται έως τις 14 Δεκεμβρίου 2017.
   Άρθρο 2
   Η παρούσα απόφαση αρχίζει να ισχύει την ημερομηνία της έκδοσής της.
   
      Βρυξέλλες, 13 Δεκεμβρίου 2016.
      
         
            Για την Επιτροπή Πολιτικής και Ασφάλειας
         
         
            Ο Πρόεδρος
         
         W. STEVENS
      
   
   
      (1)  ΕΕ L 213, 13.8.2010, σ. 43.
   
      (2)  Απόφαση EUMM Georgia/1/2014 της Επιτροπής Πολιτικής και Ασφάλειας, της 19ης Δεκεμβρίου 2014, για τον διορισμό του αρχηγού της αποστολής επιτήρησης της Ευρωπαϊκής Ένωσης στη Γεωργία (EUMM Georgia) (ΕΕ L 369 της 24.12.2014, σ. 78).
   
      (3)  Απόφαση (ΚΕΠΠΑ) 2015/2200 της Επιτροπής Πολιτικής και Ασφάλειας, της 13ης Νοεμβρίου 2015, σχετικά με την παράταση της θητείας του αρχηγού αποστολής της αποστολής επιτήρησης της Ευρωπαϊκής Ένωσης στη Γεωργία (EUMM Georgia) (EUMM GEORGIA/1/2015) (ΕΕ L 313 της 28.11.2015, σ. 40).
   
      (4)  Απόφαση (ΚΕΠΠΑ) 2016/2238 του Συμβουλίου, της 12ης Δεκεμβρίου 2016, για την τροποποίηση της απόφασης 2010/452/ΚΕΠΠΑ για την αποστολή επιτήρησης της Ευρωπαϊκής Ένωσης στη Γεωργία, EUMM Georgia (ΕΕ L 337 της 13.12.2016, σ. 15).